NORAKSTS

|  |  |
| --- | --- |
| 20.06.2024. | Nr.7/22 |

###### DOMĀJAMO DAĻU NO ZEMES VIENĪBAS ZVAIGŽŅU IELĀ 8, JELGAVĀ,

###### DAĻAS, UZ KURAS ATRODAS DAUDZDZĪVOKĻU DZĪVOJAMĀ MĀJA LĀČPLĒŠA IELĀ 19, JELGAVĀ, PIRKŠANA

**Atklāti balsojot: PAR – 15** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Eihvalds, A.Pagors, G.Kurlovičs, A.Rublis, A.Tomašūns), **PRET – nav**, **ATTURAS – nav**,

Jelgavas valstspilsētas pašvaldībā 2024. gada 24. maijā saņemts Zemgales apgabaltiesas 35.iecirkņa zvērināta tiesu izpildītāja Edgara Mihailova Paziņojums Nr.03834/035/2024-NOS par atsavināšanas tiesības izmantošanu un atsavināšanas cenas samaksu daudzdzīvokļu dzīvojamai mājai Lāčplēša ielā 19, Jelgavā.

2023. gada 1.janvārī spēkā stājās Piespiedu dalītā īpašuma privatizētajās daudzdzīvokļu mājās izbeigšanas likums (turpmāk – Dalītā īpašuma izbeigšanas likums), kura mērķis ir dot iespēju privatizēto daudzdzīvokļu māju īpašniekiem izpirkt ēkas uzturēšanai pašvaldības noteikto, funkcionāli nepieciešamo zemi, izņemot valstij un pašvaldībai piederošo zemi un dzīvokļu īpašnieku jau izpirkto vai privatizēto zemi.

Jelgavas valstspilsētas pašvaldībai daudzdzīvokļu dzīvojamā mājā Lāčplēša ielā 19, Jelgavā, pieder dzīvokļa īpašums Nr.7, kas reģistrēts Zemgales rajona tiesas Jelgavas pilsētas zemesgrāmatas nodalījumā Nr.3443-07. Dzīvojamā māja izvietojas uz fiziskai personai piederošas zemes vienības ar kadastra apzīmējumu 0900 027 0129 Zvaigžņu ielā 8, Jelgavā.

Pamatojoties uz Jelgavas valstspilsētas pašvaldības Zemes lietu komisijas 2023. gada 12. aprīļa lēmumu Nr.4/21 “Par dzīvojamai mājai Lāčplēša ielā 19, Jelgavā, funkcionāli nepieciešamā zemes gabala noteikšanu” dzīvojamai mājai Lāčplēša ielā 19, Jelgavā, noteikta funkcionāli nepieciešamā zeme un Nekustamā īpašuma valsts kadastra informācijas sistēmā ir reģistrēta atsavināmā zeme un noteikta tās atsavināšanas cena.

Valsts zemes dienesta Latgales reģionālās pārvaldes 2023. gada 21. decembra Paziņojumā Nr.2-16-L/36 par atsavināmo zemi un atsavināšanu cenu noteikta atsavināmās zemes vienības ar kadastra apzīmējumu 0900 027 0129 Zvaigžņu ielā 8, Jelgavā, daļas 960 m2 platībā cena.

Jelgavas valstspilsētas pašvaldībai piederošajam dzīvokļa īpašumam Lāčplēša ielā 19-7, Jelgavā, proporcionāli piekrītošajām zemes vienības ar kadastra apzīmējumu 0900 027 0129 daļas 595/12533 domājamām daļām atsavināšanas cena noteikta 638,06 *euro* (seši simti trīsdesmit astoņi *euro* un6 centi) apmērā.

2024. gada 15. maijā dzīvojamās mājas Lāčplēša ielā 19, Jelgavā, dzīvokļu īpašnieku kopsapulce nolēma samaksāt izpirkuma maksu 13340,00 *euro* (trīspadsmit tūkstoši trīs simti četrdesmit *euro* un 00 centi) par zemesgabalu Lāčplēša ielā 19, Jelgavā (kadastra Nr.09000270129) no daudzdzīvokļu dzīvojamās mājas Lāčplēša ielā 19, Jelgavā, uzkrājuma naudas, kā arī iekasēt no katra dzīvokļa īpašnieka nepieciešamo izpirkumu maksas daļu līdz 2024. gada 20. oktobrim. 2024. gada 3. jūnijā saņemts Dzīvokļu īpašnieku biedrības ”Lāčplēša nams 19” (turpmāk- Biedrība) iesniegums ar informāciju, ka Zvērinātam tiesu izpildītājam pārskaitīta kopējā zemes izpirkuma maksa no daudzdzīvokļu dzīvojamās mājas uzkrājuma fonda. Biedrība lūdz Jelgavas valstspilsētas pašvaldībai piederošajā dzīvokļa īpašuma atsavināšanas cenu ieskaitīt Biedrības norēķinu kontā. 2024. gada 4. jūnijā saņemts Zvērināta tiesu izpildītāja Edgara Mihailova apliecinājums, ka visa izpirkuma maksa ir saņemta.

Pamatojoties uz minēto un saskaņā ar Piespiedu dalītā īpašuma privatizētajās daudzdzīvokļu mājās izbeigšanas likuma 12.panta ceturtās daļas 4.punktu, Pašvaldību likuma 10.panta pirmās daļas 16.punktu un 73.panta ceturto daļu,

**JELGAVAS VALSTSPILSĒTAS PAŠVALDĪBAS DOME NOLEMJ:**

1. Pirkt 595/12533 domājamās daļas no zemes vienības Zvaigžņu ielā 8, Jelgavā, daļas (kadastra apzīmējums 0900 028 0129 8001), uz kuras atrodas daudzdzīvokļu dzīvojamā māja Lāčplēša ielā 19, Jelgavā, par noteikto atsavināšanas cenu 638,06 *euro* (seši simti trīsdesmit astoņi *euro* un6 centi).
2. No pamatbudžeta izdevumu programmas “Pašvaldības dzīvokļu pārvaldīšana, remonts, veco māju nojaukšana” (klasifikācijas kods 06.604) esošajiem līdzekļiem, saskaņā ar 2023.gada 21.decembra Paziņojumu Nr.2-16-L/36 par atsavināmo zemi un atsavināšanas cenu, pārskaitīt 638,06 *euro* (seši simti trīsdesmit astoņi *euro* un6 centi) Dzīvokļu īpašnieku biedrības ”Lāčplēša nams 19” norēķinu kontā LV67HABA0551051089778.

Domes priekšsēdētājs *(paraksts)* A.Rāviņš

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2024. gada 20. jūnijā